stanford-oval/wikipedia huggingface dataset:
Lentämisen teoriakoulutus
Aerodynamiikka

Lentäjän aerodynamiikan perusteet sisältää seuraavat aiheet:
ilman koostumus, ilmakehä, etenkin ICAOn standardi-ilmakehä
staattinen ilmanpaine, ilman lämpötila, ilman tiheys, ilman sisäinen kitka eli viskositeetti
Bernoullin laki
rajakerros siiven pinnalla: laminaari ja turbulentti virtaus. Esimerkiksi jään vaikutus profiiliin.
siipiprofiili
virtauksen ja lentokoneen välinen kohtauskulma
lentokoneeseen kohdistuvat voimat: nostovoima, vastus, painovoima ja liikehtimisestä johtuvat hitausvoimat, työntövoima
nostovoiman synty
siiven sakkaus: sakkaus suorasta lennosta, kaartosakkaus, g-sakkaus
eri muotoisten siipien sakkausherkkyys
lentokoneen ja etenkin siiven vastuksen muodostuminen: profiilivastus, indusoitu vastus, painevastus, kitkavastus, muotovastus, interferenssivastus
liitoluku
paras nousunopeus, jyrkin nousu
pisin lentomatka
lentokoneen vakavuus: painopisteen ja aerodynaamisen keskiön välinen asema, pituus-, suunta- ja kallistusvakavuus, dynaaminen vakavuus
aeroelastiset ilmiöt: flutteri
potkurin toimintaperiaate
äänen nopeus ja Machin luku
Ohjausoppi ja lentotoimintamenetelmät

Mm.
lentoonlähtömatkaan vaikuttavat tekijät, maavaikutus
toiminta laskukierroksessa
sivutuulilasku
Syöksykierteen oikaisu. Monilla ultrakevyillä lentokoneille syöksykierteen teko on kiellettyä myös koulutuksessa.
Lentäjän sääoppi

Ilmailumääräysten mukaan lentäjän tulee lentää vain sellaisessa säässä, jossa lentäminen on turvallista. Koneen päällikkö on vastuussa oikeiden säätietojen hankkimisesta koko lennon aikaa koskien. Tällöin hän on vastuussa lentoreitin sääennusteiden tulkitsemisesta myös tilanteessa, jossa sää muuttuu erilaiseksi kuin on ennustettu. Tällöin hänen tulee esimerkiksi muuttaa lentosuunnitelmaa.
Sääopin perusteet kattavat ilmakehän, ilman, ilmanpaineen, ilman kosteuden, ilman lämpötilan ja kastepisteen ymmärtämisen. Korkea lämpötila ja suuri kosteus alentavat muun muassa moottorin suoritusarvoja. Alhainen ilman lämpötilan ja kastepisteen ero lisää muun muassa kaasuttimen jäätymisen riskiä. Näkyvyys ja lento erossa pilvistä tai huonossa näkyvyydessä lentäminen mittareiden avulla ovat oleellisia turvallisuustekijöitä. Oppimateriaali sisältää näkyvyyteen vaikuttavat tekijät (merisavu, auer, sumu jne.) ja eri pilvien kuvaukset. Muita turvallisuustekijöitä ovat turbulenssi, ukkospilvet, tuulishear (windshear, tuulileikkaus) ja inversiot sekä koneen siipien ja kaasuttimen jäätymiseen vaikuttavat tekijät (alijäähtyneen veden esiintyminen pilvissä). Esimerkiksi tuulen nopeuteen vaikuttaa maan pinnan kitka johon vaikuttavat puuston korkeus, erilaiset rakennelmat ja korkeus maanpinnasta.
Varsinaiseen meteorologiaan liittyvät troposfäärissä esiintyvät sääilmiöt: matalapaine, korkeapaine, säärintamat, pilvet, sumu, sateet, ukkonen, näkyvyys, tuulet, ilmamassat ja -rintamat, jäätyminen sekä purjelentoon liittyvät termiikit, rinnetuuli ja aaltovirtaukset. Talvilentoon vaikuttaa myös lumi.
Erityisesti ilmailuun liittyviä asioita ovat lentosääpalvelu, sääkarttojen tulkitseminen ja erilaiset koodatut sääviestit kuten METAR, GAFOR, TAF. Ylen TV1:n tekstitelevision sivu 428 listaa Suomen lentoasemien METAR- ja TAF-sanomat. Ilmatieteen laitoksen sivustolla on sekä esimerkkejä sääsanomista että terminologiaa.
Lentosuunnistus

Lentosuunnistuksen teoriaan kuuluvat seuraavat aiheet
ilmansuunnat, maan koordinaattijärjestelmä, pituuspiirit, leveyspiirit, kiitoteiden (esimerkiksi kiitotie 22 - lähtösuunta 220 astetta) ja tuulen suunnan (asteluku ilmoittaa mistä päin tuulee) ilmaiseminen
magneettinen kompassi, sen eranto ja eksymä (lentokonekohtainen), näyttövirheet kiihtyvässä itä-länsisuuntaisessa liikkeessä, virheet kaarrossa pohjoista ja etelää kohti (molemmat johtuvat kompassin massatasapainotuksesta)
aikajärjestelmänä käytetään vain UTC:tä, jota ei korjata talvi- ja kesäaikaan.
karttaprojektiot (käytössä Lambertin konforminen kartioprojektio, joka näyttää kaksi leveyspiirilinjaa per kartta oikein), kartat, 1:500000 ICAOn ilmailukartta, karttamerkinnät, näkölentosääntöjen liikennekartat, mittarilentosääntöjen kartat
nopeus ilmaistaan yleensä meripeninkulmina (knots) tunnissa, lentokorkeudet jalkoina
pitkän matkan reitit - loksodromi, isoympyräreitti
ilmatilan jako, kielto- ja vaara-alueet, lentokorkeudet, lento-esteet. Suomessa käytössä C, D, G ja G+ ilmatilat.
tuulikolmio: maanopeus, tuulikorjauskulma, lentoaika
lentosuunnitelman teko
radiosuunnistus (VOR-majakat, ADM:n NDB-majakat)
GPS-navigointi
polttoainelaskelma, lentokoneen painopistelaskelma
toiminta eksyttyä
Lentokoneen käyttö ja hoito, lentokäsikirja

Ilma-aluksen varustus
Jokaisessa ilma-aluksessa on ilmailumääräysten mukaan oltava tietty vähimmäisvarustus, joka riippuu lähinnä siitä, millaiseen toimintaan alus on tarkoitettu käytettäväksi. Esimerkiksi Cessna 152:ssa, minimivarustukseen kuuluvat:
A lennonvalvontamittareista
Nopeusmittari
Korkeusmittari
Magneettikompassi ja eksymän korjaustaulukko
B moottorinvalvontamittareista
Moottorin kierroslukumittari
Imuilman tai polttoaine-ilmaseoksen lämpömittari (varoittaa kaasuttimen kurkun jäätymisestä, joka vähentää moottorin tehoa ja lopulta sammuttaa sen)
Öljynpainemittari
Öljynlämpömittari
Mittatikku öljyn määrän tarkastamista varten (tämä ja edelliset kaksi varmistavat moottorin voitelun lennon aikana; ilman öljyä moottori leikkaa kiinni)
C muista varusteista
seoksen lämmitysjärjestelmä
polttoaineen määrämittari(t)
ensiapulaukku ja vaahtosammutin
Istuinvyöt jokaista matkustaa kohden
D sähköjärjestelmällä varustetuissa koneissa on lisäksi oltava
Pääkatkaisija
Virtalähde
Suojalaitteet ylivirran varalta
ampeerimittari tai latauksen merkkivalo
Ihmisen suorituskyky ja rajoitukset

Ilmailulääketiede määrittelee lentävän henkilöstön terveysvaatimukset. Merkittävimmät lentokoneen ohjaamisen lääketieteelliset ongelmat koskevat seuraavia ilmakehää ja lentokoneen muuttuvaan asentoa koskevia seikkoja:
hapen osapaine keuhkoissa eri lentokorkeudella
häkä ja häkämyrkytys
tasapainoaisti
asennon aistiminen
aistiharhat
alkoholin käytön rajoitukset
sukeltamisen aikaansaamat vaarat.
Radio- ja sähkölaitteet

Lentokoneen sähköjärjestelmä: 12 V tai 24 V tasajännite pienissä lentokoneissa, suurissa vaihtovirta
Ilmailun VHF-radio
Toisiotutkavastain
Radiopuhelinliikennettä koskevat määräykset ja ilmailuviestiliikenne

Ilmailuviestiliikenteen aakkoset
Lentokoneen voimalaite

mäntämoottori ja potkuri
suihkumoottori
rakettimoottori
sähkömoottori ja potkuri
Aiheesta muualla

Lentosuunnitelmalaskin Internetissä (Arkistoitu – Internet Archive)
Ilmatieteen laitoksen lento-ja sotilassääpalvelu
Ylen teksti-tv:n lentosääsivut
Mittaristo ylävasemmalta lukien: ilmanopeusmittari, keinohorisontti, korkeusmittari, kaarto- ja luisumittari, suuntahyrrä ja variometri
Quiche (leivonnainen)

Quiche.
Quiche ([kiʃ]) on ranskalaisen keittiön piirakka, jossa on kananmunalla, maidolla tai kermalla hyydytetty täyte taikinakuoressa. Täytteenä käytetään usein lihaa, kasviksia tai juustoa, ja ne sekoitetaan kananmunaseokseen ennen kuin quiche paistetaan.
Quiche Lorraine (suom. ranskalainen kinkkupiirakka tai pelkkä kinkkupiirakka) on luultavasti yleisin variaatio quichesta. Munien ja kerman lisäksi siihen kuuluu pekonia. Juusto ei kuulu alkuperäiseen Lorrainen reseptiin, mutta useimmissa nykyresepteissä on gruyèrejuustoa, jolloin sitä saatetaan kutsua quiche au gruyèreksi tai quiche vosgienneksi. Pekonin sijaan käytetään usein kinkkua. Jos quicheen lisätään sipulia, sitä kutsutaan quiche alsacienneksi. Muualla Euroopassa sitä kutsutaan julienneksi.
Sana quiche tulee Elsass-Lothringenin alueella puhutusta saksan kielen frankkimurteesta, joka on historiallisesti laajalti puhuttu murre alueella. Saksan sana Kuchen, kakku, muuttui ensin muotoon Küche. Lopulta sana muuttui muotoon Kische, joka kirjoitettiin ranskaksi quiche.
Britanniassa quicheja kutsuttiin laajalti flaneiksi 1980-luvulle saakka, mutta nykyään termiä ei juurikaan käytetä.
Aiheesta muualla

Kuvia tai muita tiedostoja aiheesta Quiche (leivonnainen) Wikimedia Commonsissa
Pinewood Smile

| Pinewood Smile The Darkness |
| --- | --- | --- |

Studioalbumin tiedot
 Äänitetty : Cornwall, Englanti
 Julkaistu: 6. lokakuuta 2017
 Tuottaja(t): Adrian Bushby
 Tyylilaji: hard rock, glam rock
 Kesto: 36.16
 Levy-yhtiö: Cooking Vinyl
Listasijoitukset
  Britannia: 8.  Australia: 17.  Yhdysvallat: 190.
The Darknessin muut julkaisut
| Last of Our Kind 2015 | Pinewood Smile 2017 | Live at Hammersmith 2018 |
Singlet albumilta Pinewood Smile
 ”All the Pretty Girls” Julkaistu: 21. heinäkuuta 2017  ”Solid Gold” Julkaistu: 18. elokuuta 2017  ”Southern Trains” Julkaistu: 25. syyskuuta 2017  ”Happiness” Julkaistu: 24. marraskuuta 2017
Pinewood Smile on brittiläisen rockyhtye The Darknessin viides studioalbumi, joka julkaistiin 6. lokakuuta 2017. Albumi ylsi Britannian albumilistalla parhaimmillaan sijalle 8. Pinewood Smilelta julkaistiin singlenä kappaleet ”All the Pretty Girls”, ”Solid Gold” ja ”Southern Trains”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | All the Pretty Girls | 3.18 |  |  |  |  |  |  |  |
| 2. | Buccaneers of Hispaniola | 3.06 |  |  |  |  |  |  |  |
| 3. | Solid Gold | 4.32 |  |  |  |  |  |  |  |
| 4. | Southern Trains | 2.52 |  |  |  |  |  |  |  |
| 5. | Why Don’t the Beautiful Cry? | 3.36 |  |  |  |  |  |  |  |
| 6. | Japanese Prisoner of Love | 4.19 |  |  |  |  |  |  |  |
| 7. | Lay Down with Me, Barbara | 4.05 |  |  |  |  |  |  |  |
| 8. | I Wish I Was in Heaven | 3.21 |  |  |  |  |  |  |  |
| 9. | Happiness | 3.13 |  |  |  |  |  |  |  |
| 10. | Stampede of Love | 3.54 |  |  |  |  |  |  |  |
|  |  | 36.16 |  |  |  |  |  |  |  |
Kappaleet > Deluxe edition bonuskappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 11. | Uniball | 3.33 |  |  |  |  |  |  |  |
| 12. | Rack of Glam | 3.44 |  |  |  |  |  |  |  |
| 13. | Seagulls (Losing My Virginity) | 3.54 |  |  |  |  |  |  |  |
| 14. | Rock in Space | 3.33 |  |  |  |  |  |  |  |
|  |  | 51.00 |  |  |  |  |  |  |  |
Kappaleet > Japanin bonuskappale

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 15. | Why Don´t the Beautiful Cry (demo version) |  |  |  |  |  |  |  |  |
Arvostelut

AllMusic:
Pitchfork: 4,8/10
Rolling Stone:
Aiheesta muualla

Pinewood Smile Discogsissa (englanniksi)
Pullopommi

Pullopommi (engl. Homemade Chemical Bomb (HCB), acid bomb, bottle bomb tai MacGyver bomb) on pulloon suljettu seos joka reagoidessaan tuottaa hyvin nopeasti vetyä ja tuottaa painetta kunnes pullo räjähtää. Pullopommi kuuluu niin kutsuttuihin 'kotitekoisiin' räjähteisiin, eikä tämän kaltaista asetta ole tiettävästi sodissa, toisin kuin polttopulloja (jotka tunnetaan myös nimellä Molotovin cocktail), johtuen pullopommin heikosta räjähdevoimasta sekä voimaan suhteutettuna verrattain kalliista raaka-aineista.
Pullopommeissa käytetyistä ainesosista lipeä ("kodin putkimies") on vaarallista silmille.
Pullopommit ovat aiheuttaneet pahoja onnettomuuksia. Pullopommista tekee vaarallisen myös se, ettei sen tarkkaa räjähdyshetkeä voi ennustaa.
Pullopommin teko voi täyttää rikoksen tunnusmerkistön: järjestysrikkomus, vaaran aiheuttaminen, toisen vahingoittamiseen soveltuvan esineen tai aineen hallussapito tai varomaton käsittely.
Polluted Inheritance

Polluted Inheritance oli alankomaalainen death metal -yhtye. Se perustettiin vuonna 1989. Yhtye julkaisi ensimmäisen demonsa vuonna 1991 ja ensimmäisen täysimittaisen albuminsa, Ecociden vuonna 1993. Ecociden julkaisun jälkeen Polluted Inheritancen levy-yhtiö meni konkurssiin. Yhtye äänitti demon Demo 94 saadakseen levy-yhtiöiden huomion. Pian Polluted Inheritance solmi levytyssopimuksen DSFA:n kanssa. Vuonna 1996 ilmestyi uusi albumi, Betrayed. Samana vuonna Polluted Inheritance teki kiertueen Orphanage -yhtyeen kanssa.
Betrayedin julkaisun jälkeen levy-yhtiö purki levytyssopimuksen yhtyeen kanssa. Vuonna 2001 Polluted Inheritance sai levytyssopimuksen belgialaisen RokaRolan kanssa. Samana vuonna yhtye julkaisi kolmannen albuminsa, Into Darknessin.
Polluted Inheritance lopetti toimintansa vuonna 2008.
Diskografia > Studioalbumit

Ecocide (1993,  West Virginia)
Betrayed (1996,  DSFA)
Into Darkness (2001,  RokaRola)
Diskografia > Demot

Polluted Inheritance (Part Two!) (1990)
After Life (1991)
Demo '94 (1994)
Viimeinen tunnettu kokoonpano

Friso Van Wijck – rummut
Erwin Wesdorp – kitara
Ronald Camonier – laulu, kitara
Steven Vrieswijk – bassokitara
Viimeinen tunnettu kokoonpano > Entiset jäsenet

Menno de Fouw – bassokitara
Jean-Paul Hoorman – laulu
Aiheesta muualla

Polluted Inheritance Encyclopaedia Metallumissa (englanniksi)
Punaisen kotkan ritarikunta

Ritarikunnan tunnuksia
Punaisen kotkan ritarikunta (saks. Roter Adlerorden) oli preussilainen ritarikunta, joka perustettiin vuonna 1792. Sitä jaettiin tunnustuksena sekä siviileille että sotilashenkilöille urheudesta, esimerkillisestä johtamisesta, pitkästä palveluksesta kuningaskunnan hyväksi sekä muista merkittävistä ansioista.
Preussin kuningaskunnan arvomerkkien keskenäisessä järjestyksessä punaisen kotkan ritarikunta oli toiseksi korkea-arvoisin mustan kotkan ritarikunnan jälkeen.
Kunnianosoitusta jaettiin viidessä luokassa, joista alin on mitali:
I luokka
II luokka
III luokka
IV luokka
mitali
Punaisen kuoleman naamio

| Punaisen kuoleman naamio> The Mask of the Red Death: A Fantasy |
| --- | --- |
 Harry Clarken kuvituskuva vuodelta 1919
Alkuperäisteos
Kirjailija:  Edgar Allan Poe
Kieli:  englanti
Genre:  kauhuromantiikka, kauhukirjallisuus
Kustantaja:  Graham’s Magazine
Julkaistu:  toukokuu 1842
Löydä lisää kirjojaKirjallisuuden teemasivulta
Punaisen kuoleman naamio (engl. The Mask of the Red Death: A Fantasy) on yhdysvaltalaisen kirjailijan Edgar Allan Poen novelli. Novellissa seurataan prinssi Prosperon pyrkimyksiä välttyä vaaralliselta rutolta, joka tunnetaan Punaisena kuolemana.
Pirunpesä (Jalasjärvi)

Aidoin ympäröity Pirunpesä 21-metrisestä näkötornista nähtynä.
Pirunpesän suuaukko, näkötorni ja Isovuoren lakea.
Näkymä Pirunpesän pohjalta ylöspäin.
Pirunpesä on Kurikassa, entisen Jalasjärven kunnan Ylivallin kylässä Isovuoren laella sijaitseva preglasiaalinen rapaumaonkalo, jonka halkaisija on nykyisin 14 metriä ja syvyys 23 metriä. Pirunpesän lähellä on myös laajalti maassamakaavia isoja kolmion- tai neliönmuotoisia kivilohkareita.
Pirunpesälle pääsee autolla perille asti. Onkalon pohjalle on rakennettu portaat ja se on aidattu; aidan sisäpuolella käynnistä peritään pieni pääsymaksu. Muualla alueella vierailu on ilmaista. Kesäaikaan Pirunpesää hoitaa Ylivallin Nuorisoseura ry ja  siellä toimii myös kahvila.
Etymologia

Pirunpesä on saanut nimensä paikalliselta väestöltä, sillä aikaisemmin Pirunpesä oli täynnä suuria kivenlohkareita, ja lohkareiden välisissä onkaloissa arveltiin elelleen paholaisen. Lapsia on varoiteltu, että piru saattaa tulla ja viedä pesäänsä, jos menee liian lähelle tätä aukkoa.
Eräät tarinat kertovat aukon olleen niin syvä, että jos kivenlohkareiden väliin pudotti pienen kiven, putoili se kiveltä kivelle monen minuutin ajan.[lähde? ]
Geologia

Pirunpesä sijaitsee Isovuoren laella, sen pohjoislaidalla noin 145 metriä merenpinnan yläpuolella. Isovuoren laki sijaitsee noin 20 metriä sitä ympäröivien soiden yläpuolella. Vuoren laki on miltei tasainen, eikä siellä ole jääkauden jälkeisen rantavaiheen seurauksena juurikaan maapeitettä.
Isovuoren kallioperä koostuu karkearakeisesta punertavasta porfyyrisestä graniitista. Graniitissa on läpimitaltaan 2–4 senttimetriä paksuja kalimaasälpähajarakeita. Perusmassa muodostuu sarvivälkkeestä, biotiitista, kvartsista sekä albiittisesta plagioklaasista. Pirunpesän länsi-, luoteis- ja pohjoispuolella on pinta-alaltaan suuri, enimmäkseen granodioriitista ja kvartsista muodostuva syväkivialue. Lisäksi alueella on paikoin dioriitti–gabrolinssejä.
Pirunpesän tyhjennys

Kesällä 1980 elinkeinoasiamies Pekka Kunnas ja Jalasjärven kunnan koulutoimenjohtaja Kustaa Ala-Hautala kertoivat Ylivallin Isovuorella sijaitsevasta erikoisesta, melko pyöreästä kalliosyvennyksestä, joka oli suurien kivenlohkareiden täyttämä. Lisäksi syvennyksen reunat olivat osittain pyöristyneet. Alettiin ajatella, että syvennys saattaisi olla suurikokoinen hiidenkirnu ajalta ennen viimeistä jäätiköitymistä. Jalasjärven kunta päätti tyhjentää syvennyksen, sillä Pirunpesä oli matkailullisesti ja geologisesti mielenkiintoinen kohde.
Vuoden 1997 alussa ryhtyi Ylivallin kylätoimikunta turkulaisen harrastajatutkija, kirjailija ja näennäistieteilijä Keijo Parkkusen aloitteesta syventämään Pirunpesää uudelleen, jolloin päästiin sen nykyiseen syvyyteen saakka. Hankkeen rahoittajiksi tulivat Jalasjärven kunta ja Spede Pasanen. Tyhjennyshankkeen organisoinnista vastasi Ylivallista kotoisin ollut pitäjänneuvos Mauno Välimäki.
Isovuoren muut kohteet ja nähtävyydet > Speden patsas

Pirunpesän läheisyyteen Isovuorelle pystytettiin kesäkuussa 2005 muistopatsas kunnioittamaan Spede Pasasen panostusta Pirunpesän tyhjentämisessä. Pirunpesän avaaminen matkailunähtävyydeksi mahdollistui, koska Pasanen oli kiinnostunut luonnonihmeistä. Patsaan teki kuvanveistäjä Heikki Räsänen.
Isovuoren muut kohteet ja nähtävyydet > Paimenpojan mänty

Paimenpojan mänty on paikka, josta 1850-luvulla löytyi paimeneen lähetetty poika kuolleena. Hänen paimenvuoronsa aikana sää oli kesällä viilentynyt, ja paimennettavien eläinten palattua takaisin maatilalle paimenpoika löytyi männyn juurelta kuoliaaksi paleltuneena. Joidenkin käsitysten mukaan tapahtumavuosi olisi ollut 1854, mutta vuotta ei ole voitu vahvistaa ilmastohavaintojen perusteella. Paimen on saattanut olla huutolainen.
Isovuoren muut kohteet ja nähtävyydet > Kollinluola

Kollinluola sijaitsee Isovuoren kallion rapaumaonkalolta noin 250 metriä itään. Siellä on onkalo, jossa sanotaan 1840-luvulla asuneen kylässä elämiseen kyllästyneen Juhon, joka elätti itsensä metsästämällä ja marjoilla.
Isovuoren muut kohteet ja nähtävyydet > Luontopolku ja vaellusreitti

Isovuoren kallion alueella on noin kilometrin mittainen luontopolku, joka on merkitty mäntyihin punakeltaisilla männyt ympäröivillä maalatuilla renkailla, ja noin 7,5 kilometrin mittainen opastettu vaellusreitti.
Isovuoren muut kohteet ja nähtävyydet > Näkötorni

Alueelle on rakennettu 21-metrinen näkötorni.
Aiheesta muualla

Kuvia tai muita tiedostoja aiheesta Pirunpesä (Jalasjärvi) Wikimedia Commonsissa
Hiidenkirnu Pirunpesä Ylivallin nuorisoseura
Pirunpesä – preglasiaalinen rapaumaonkalo Jalasjärvellä
Ilta-sanomat: Jalasjärvellä sijaitsee syvä ja mystinen Pirunpesä – Spedekin sijoitti siihen aikanaan 500 000 markkaa
Luolamiehen blogi: Pirunpesä, Jalasjärvi
Paimenpojan mänty.
Pukalinlammi

| Pukalinlammi |
| --- | --- |
Valtiot:  Suomi
Maakunnat:  Kanta-Häme
Kunnat:  Tammela
Koordinaatit:  60°42′03″N, 23°57′03″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Turpoonjoen valuma-alue (35.98)
Laskujoki:  oja Liesjärveen 
Mittaustietoja
Pinnankorkeus:  115,9 m 
Rantaviiva:  0,18 km 
Pinta-ala:  0,0021 km² 
 fiPukalinlammi 
Pukalinlammi on Kanta-Hämeessä Tammelassa oleva lampi, joka kuuluu Liesjärven alueeseen. Liesjärvi kuuluu Kokemäenjoen vesistön Loimijoen valuma-alueella olevaan Turpoonjoen valuma-alueeseen.
Maantiede

Lampi on 70 metriä pitkä ja sen rantaviivan pituus on 180 metriä. Sen pinta-ala 0n 0,21 hehtaaria. Se sijaitsee keskellä Hevosojansuota ja Pukalinlamminsuota. Siitä on kaivettu oja, joka yhtyy suo-ojien verkostoon ja se tyhjenee Liesjärveen. Lammella on 30 metrin päässä seuranaan pieni lampare. Karkauslammille on matkaa 900 metriä.
RB-93

RB-93 logo
RB-93 on vuonna 1987 perustettu kaukalopalloseura Lappeenrannasta. Seuran joukkue pelasi kaudella 2012-2013 Suomen korkeimmalla sarjatasolla Kaukalopalloliigassa. Se nousi sarjaan ensimmäistä kertaa vuonna 2002, ja sen paras saavutus on SM-kulta kaudelta 2010–2011. Kotiottelunsa joukkue pelasi Kisapuistossa. Joukkue joutui luopumaan Kaukalopalloliigan sarjapaikastaan syksyllä 2013.
Seura on aikaisemmin tunnettu myös nimellä RinkeliBallo, ja sen virallinen rekisteröity nimi on edelleen RinkeliBallo-93 LPR ry.
Saavutukset

SM-kulta: 2010–2011
SM-hopea: 2012–2013
SM-pronssi: 2004–2005, 2009–2010
Aiheesta muualla

RB-93:n sivusto (Arkistoitu – Internet Archive)
Punaperätrogoni

| Punaperätrogoni |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Trogonilinnut Trogoniformes
Heimo::  Trogonit Trogonidae
Suku::  Aasiantrogonit Harpactes
Laji::  duvaucelii
Kaksiosainen nimi
 Harpactes duvaucelii  (Temminck, 1824) 
Katso myös
   Punaperätrogoni Wikispeciesissä   Punaperätrogoni Commonsissa 
Infobox OKNimi-testi OKIUCN-testi OK: 
Punaperätrogoni (Harpactes duvaucelii) on trogonien heimoon kuuluva kaakkoisaasialainen lintu. Sen esiintymisalue käsittää Myanmarin ja Thaimaan eteläosat, Malakan niemimaan, Sumatran, Borneon, ja eräitä muita lähistön saaria. Coenraad Jacob Temminck kuvaili lajin holotyypin Sumatrasta vuonna 1824.
Prestonin piirikunta

Prestonin piirikunnan oikeus- ja hallintorakennus
Länsi-Virginian sijainti Yhdysvalloissa
Prestonin piirikunta on piirikunta Länsi-Virginian osavaltiossa Yhdysvalloissa. Vuonna 2010 sen asukasluku oli 33 520. Piirikunnan hallintokeskus on Kingwood. Piirikunta muodostettiin osasta Monongalian piirikuntaa vuonna 1818. Se on nimetty Virginian kuvernöörinä toimineen James Patton Prestonin mukaan.
Maantiede

Piirikunnan pinta-ala on 1 690 km², josta maata on noin 1 680 km² ja vesistöjä 7 km².
Väestö

Vuoden 2010 väestönlaskennan mukaan Prestonin piirikunnassa oli 33 520 asukasta, 12 895 taloutta ja 9038 perhettä. Väestötiheys oli 20/km². Asukkaista lähes 98 prosenttia oli valkoihoisia. Piirikunnan talouksien mediaanitulo oli 42 866 dollaria ja perheiden 48 942 dollaria. Miesten mediaanitulo oli 41 073 dollaria ja naisten 25 911 dollaria. Tulot henkilöä kohden olivat 19 796 dollaria. Noin 8,3 prosenttia perheistä ja 11,7 prosenttia koko väestöstä, 15,2 prosenttia alle 18-vuotiaista ja 8,6 prosenttia yli 65-vuotiaista eli köyhyysrajan alapuolella.
Aiheesta muualla

Kuvia tai muita tiedostoja aiheesta Prestonin piirikunta Wikimedia Commonsissa
Pretend or Surrender

| Pretend or Surrender Lovex |
| --- | --- | --- |

Studioalbumin tiedot
 Äänitetty : Inkfish Studio
 Julkaistu: 30. huhtikuuta 2008
 Tuottaja(t): Erno Laitinen
 Tyylilaji: rock
 Kesto: 45.20
 Levy-yhtiö:   EMI  GUN Records
Listasijoitukset
  Suomen virallinen lista: 12.
Lovexin muut julkaisut
| Divine Insanity 2006 | Pretend or Surrender 2008 | Watch Out! 2011 |
Singlet albumilta Pretend or Surrender
 ”Take a Shot” Julkaistu: 27. helmikuuta 2008  ”Turn” Julkaistu: 28. toukokuuta 2008  ”Ordinary Day” Julkaistu: 2008 (promo)
Pretend or Surrender on suomalaisen Lovex-yhtyeen vuonna 2008 julkaisema albumi. Albumi sisältää muun muassa kappaleen ”Take a Shot”. Levy julkaistiin Suomen lisäksi Saksassa, Itävallassa, Sveitsissä ja Japanissa. Kappaleista "Take a Shot" ja "Turn" kuvattiin musiikkivideot.
Albumi ylsi Suomen virallisen listan sijalle 12.
Kappaleet

Kaikki kappaleet säveltänyt ja sanoittanut Lovex.
If She’s Near – 4.03
Turn – 3.42
Take a Shot – 3.33
Different Light – 4.09
Writings on the Wall – 4.06
Time and Time Again – 4.03
Belong to No One – 3.54
My Isolation – 3.33
Rid of Me – 4.31
Ordinary Day – 4.08
End of the World – 5.38